Den 18. september 2015 modtog Volkswagen koncernen en meddelelse fra US Environmental Protection Agency, US Department of Justice og California Air Resources Board. Her blev det fastslået, at visse af Volkswagen koncernens dieselmotorer ikke opfylder gældende amerikanske miljøstandarder. Siden da har Volkswagen koncernen arbejdet for fuld kraft på at afklare uregelmæssigheder vedrørende en bestemt software, der anvendes i visse dieselmotorer.Ca. 90.000 dansk indregistrerede dieselbiler af mærkerne Volkswagen, Audi, SEAT og Škoda, produceret mellem 2008 og 2015 med motortypen EA 189 skulle udbedres på et autoriseret mærkeværksted, hvilket er sket for langt de fleste berørte biler. I motorstyreenheden i biler med berørte motorer var der blevet anvendt en software, som kunne genkende kørselskurven for den officielle typegodkendelsestest. Afhængigt af genkendelsen af kørselskurven skiftede motorstyreenheden mellem to forskellige indstillinger: indstilling 1 med et optimalt NOx-niveau til testforhold eller indstilling 2 til optimale niveauer af partikler ved kørsel på vejen.Udbedringen af de berørte biler fjerner netop denne software uden at ændre ved bilernes øvrige egenskaber. Bilerne kan køres trygt som vanligt både før og efter opdateringen.I de korte oplysende film ovenfor kan du se mere om dieselsagen.